**לינדה אן גריי** (באנגלית: **Linda Ann Gray**; נולדה ב-12 בספטמבר 1940) היא שחקנית קולנוע, תיאטרון וטלוויזיה, במאית, מפיקה ודוגמנית עבר אמריקאית, הידועה בעיקר בזכות תפקידה כסו אלן יואינג, אשתו של JR (לארי הגמן), בסדרת הדרמה בטלוויזיה של רשת CBS דאלאס (1978–1989), עליה היא הייתה מועמדת לפרס אמי בפרימטיים לשנת 1981 בקטגוריית השחקנית הראשית המצטיינת בסדרת דרמה. התפקיד גם זיכה אותה בשתי מועמדויות לפרס גלובוס הזהב.

גריי החלה את דרכה בשנות השישים בפרסומות בטלוויזיה. בשנות ה-70 הופיעה בסדרות טלוויזיה רבות לפני שלוהקה לתפקיד סו אלן יואינג בשנת 1978. לאחר שעזבה את דאלאס הופיעה בסדרת הטלוויזיה 'דוגמניות בע"מ', ושיחקה גם בסרטי טלוויזיה, בין היתר בסרטים "רגע של אמת: למה הבת שלי?" (1993) ו"פגישה מקרית" (1994). היא המשיכה לשחזר את התפקיד של סו אלן "בדאלאס: ג'יי. אר. חוזר" (1996), "דאלאס: מלחמת הנשרים" (1998), ובסדרת TNT "דאלאס" (2012–2014), שהיא המשכה של הסדרה המקורית.

בתיאטרון, שיחקה גריי בתפקיד גברת רובינסון המחזה "הבוגר" בווסט אנד של לונדון בשנת 2001, ואז בברודוויי בשנה שלאחר מכן. בשנת 2007 היא כיכבה בתפקיד אורורה גרינאוויי בהפקת הבכורה העולמית של "תנאים של חיבה" בתיאטרון רויאל, ביורק ונשארה עם ההפקה כשסיירה בבריטניה. לאחר שסדרת הטלוויזיה דאלאס השנייה בוטלה בשנת 2014, גריי עלתה שוב לבמה, הפעם בתפקיד הפייה הטובה בהפקה הלונדונית של "סינדרלה".

ביוגרפיה וקריירה
----------------

לינדה גריי נולדה סנטה מוניקה, קליפורניה. היא גדלה בקולבר סיטי, קליפורניה, שם היה לאביה לסלי, שהיה שען, חנות.

לפני ששיחקה את גריי עבדה כדוגמנית בשנות השישים והחלה את קריירת המשחק שלה בפרסומות רבות בטלוויזיה,  - וגם הופיעה בתפקידים קטנים בסרטים עלילתיים, כמו "סוף שבוע בפאלם ספרינגס" בשנת 1963.

גריי החלה את קריירת המשחק המקצועית שלה בשנות ה-70 בתפקידי אורח בסדרות טלוויזיה רבות כמו "'מרקוס וולבי", "מקלאוד" ו-"Switch", לפני שחתמה בסרטי יוניברסל בשנת 1974. היא הופיעה גם בסרטים "The Rip-Off". בשנת 1977 היא לוהקה כדוגמנית האופנה לינדה מורקלנד, בסדרת הטלוויזיה "All That Glitter" הסדרה בוטלה לאחר 13 שבועות בלבד. לאחר מכן גריי לוהקה לסרט הטלוויזיה "רצח בפייטון פלייס" משנת 1977.

### דאלאס

לינדה גריי עם לארי האגמן בשנת 2009
גריי לוהקה לתפקיד סו אלן יואינג, אשתו האלכוהוליסטית של ג'י.אר, בסדרת הדרמה של CBS "דאלאס" (1978–1989, 1991). בתחילה בתפקיד אורח בעונה הראשונה (חמישה פרקים), ולאחר מכן לתפקיד ראשי עד 1989 כשהסדרה ירדה מהמרקע. גריי הייתה מועמדת לשני פרס גלובוס הזהב לשחקנית הטובה ביותר - דרמת סדרת הטלוויזיה ופרס אמי פריימטיים בקטגוריית השחקנית הראשית המצטיינת בסדרת דרמה על הופעתה בדאלאס. היא קיבלה גם פרסים בינלאומיים רבים, כולל פרס במבי הגרמני ואיל גאטו האיטלקי. היא נבחרה לאשת השנה על ידי אגודת הרדיו והטלוויזיה בהוליווד בשנת 1982.

גריי בתערוכת הנשים ב 2014
### אחרי דאלאס

אחרי דאלאס, שיחקה גריי בסרט הקומדיה "אוסקר" משנת 1991 לצד סילבסטר סטאלון והופיעה בהופעות אורח בדרמה הבריטית "Lovejoy" (עם איאן מקשיין). היא גם כיכבה בכמה סרטי טלוויזיה כולל הסרט "הבדרנים (עם בוב ניוהארט) משנת 1991, "בוננזה: השיבה" (1993), "רגע של אמת: למה הבת שלי" (1993) ו"פגישה מקרית" (1994). 

בשנת 1994, היא עשתה כמה הופעות אורח באופרת סבון "מלרוז פלייס", בתפקיד הילרי מייקלס, האמא של אמנדה וודוורד (הת'ר לוקליר). היא המשיכה בתפקיד בסדרת הספין-אוף של מלרוז פלייס "דוגמניות בע"מ", שם דמותה, הילרי ניהלה את סוכנות הדוגמנות, אך התוכנית בוטלה לאחר עונה אחת. 

גריי הופיעה בסרטים בטלוויזיה "דאלאס: האיחוד" ((1996) ו"דאלאס: מלחמת בני יואינג" (1998), אבל בשנים הבאות לא הופיעה בסרטים או בטלוויזיה.

גריי ופטריק דאפי 2013
בשנת 2001 גילמה גריי את גברת רובינסון בווסט אנד במחזה "הבוגר" עיבוד לספר מאת צ'ארלס ווב. היא גם מילאה את התפקיד לזמן קצר בהפקת ברודוויי, כשהחליפה את קת'לין טרנר בספטמבר 2002. 

גריי ביצעה את הופעת הבכורה שלה בבימוי בתיאטרון עם ההצגה "רצח" "בתחילה", ועבודות בימתיות אחרות כוללות "תנאים של חיבה" מונולוגים מהווגינה, "אגנס של אלוהים" ו"מכתבי אהבה".

### 2004-

גריי חזרה לשחק בטלוויזיה בשנת 2004 ככוכב אורח בחמישה פרקים של אופרת הסבון בשעות היום "היפים והאמיצים", כפריסילה קלי. היא שיחקה בכמה סרטים עצמאיים, כולל הדרמה עטורת הפרסים "השתקפות החיים" (2006), שם גילמה את החברה הטובה ביותר של אישה שעברה טיפול בסרטן השד. "מצפים למרי" (2010); "מעוף הברבור" (2011); ו"ירח נסתר" (2012). בשנת 2008 הופיע גריי בסדרת "90210", ספין אוף של בוורלי הילס 90210. גריי הופיעה בשלוש מתוך חמש הסדרות בזיכיון, אם כי תפקידה בשנת "90210" לא היה הילרי מייקלס, הדמות שגילמה ב"מלרוז פלייס" (1992) וב"דוגמניות בע"מ".

ב-2012 חזרה גריי על תפקידה כסו אלן יואינג בסדרת הדרמה TNT "דאלאס", המשך לסדרה המקורית.

בשנת 2013 הופיעה ברשימת "הגרדיאן" כאחת מחמישים הלבושות היפה ביותר מעל גיל 50. באפריל 2013 הופיעה ברשימת הנשים הכי יפות של המגזין "People".

במהלך חג המולד 2014 היא הופיעה בפנטומימה בלונדון וגילמה את הפיה הטובה בבהצגה "סינדרלה" בהפקה הלונדונית. בשנת 2015 שיחקה בסרט ערוץ הולמרק "חתונה מושלמת". והיא לוהקה לתפקיד סבתא בסדרת הקומדיה, "אמא משמעותית". היא הופיעה גם כג'ואנה ווינטרטורן בסדרת הרשת "ווינטרטורן".

גריי בפסטיבל הספרים בטקסס 2015
ב־17 באוגוסט 2016 פורסם כי גריי תצטרף לצוות השחקנים של אופרת הסבון הבריטית המשודרת בערוץ 4, "הולליוקס", בתפקיד טביטה מקסוול-בראון, אמה של הדמות החדשה מארני נייטינגייל, אותה גילמה ליזט אנתוני. גריי הופיעה בסדרה מה־15 בנובמבר 2016, עד ה־22 בנובמבר 2016. מאוחר יותר פורסם כי גריי חתמה על חוזה על מנת שתופיע באופרת הסבון לתקופה ארוכה יותר. דמותה של טביתה חזרה למרקע ב־27 בפברואר 2017, לפני שעזבה שוב ב־28 בפברואר 2017.

בשנת 2017 הצטרפה גריי לצוות השחקנים של סדרת הדרמה "Hand of God" בכיכובם של רון פרלמן ודיינה דלייני.

חיים אישיים
-----------

גריי הייתה נשואה במשך 21 שנה לאד טשרשר, ארט דירקטור וצלם שעיצב עטיפות אלבומים איקוניות רבות במהלך שנות ה-60 וה-70. נולדו להם שני ילדים: ג'ף טשרשר וקלי סלואן. לגריי יש גם שני נכדים, ריידר וג'ק סלואן. אחותה הצעירה בטי, נפטרה בשנת 1989 מסרטן השד. גריי הייתה גם דודתה (מנישואיה) של השחקנית לינדזי וגנר. היא מתגוררת בלוס אנג'לס, קליפורניה.

קישורים חיצוניים
----------------

ויקישיתוף מדיה וקבצים בנושא **לינדה גריי** בוויקישיתוף
* לינדה גריי, ברשת החברתית אקס (טוויטר)
* לינדה גריי, במסד הנתונים הקולנועיים IMDb (באנגלית)
* לינדה גריי, באתר AllMovie (באנגלית)
* לינדה גריי, באתר Rotten Tomatoes (באנגלית)
* לינדה גריי, במסד הנתונים הקולנועיים KinoPoisk (ברוסית)
* לינדה גריי, באתר MusicBrainz (באנגלית)

הערות שוליים
------------

1. 1 2 3  Linda Gray Biography (1940–), film reference, Retrieved March 31, 2012
2. ↑  Moir, Jan (10 ביולי 2006). "I was the very first desperate housewife". London: Daily Telegraph. נבדק ב-2010-08-31. `{{cite news}}`:  (עזרה)
3. ↑  ""Dallas" Star Linda Gray Set for Cinderella at London's New Wimbledon Theatre". *Playbill*. אורכב מ-המקור ב-24 באוקטובר 2014. נבדק ב-24 באוקטובר 2014. `{{cite web}}`:  (עזרה)
4. ↑  Neil Cheesman. "DALLAS sensation LINDA GRAY to star in CINDERELLA". *London Theatre1.com*. נבדק ב-24 באוקטובר 2014. `{{cite web}}`:  (עזרה)
5. ↑  Linda Gray on AllMovie Linda Gray, AllMovie, Retrieved March 31, 2012
6. 1 2  Linda Gray- Biography, Yahoo!, Retrieved March 31, 2012
7. ↑  "Linda Gray- Biography". *Biography.com*. United States: The Biography Channel. אורכב מ-המקור ב-8 בדצמבר 2012. נבדק ב-18 בפברואר 2012. `{{cite news}}`:  (עזרה)
8. ↑  Awards for Linda Gray, Retrieved March 31, 2012
9. ↑  "'Models Inc.': Perfect for SGTV : SG Stands for Superb Garbage, Raised Here to an Art Form". *The Los Angeles Times*. 6 ביולי 1994. נבדק ב-2011-01-12. `{{cite news}}`:  (עזרה)
10. ↑  The Graduate's London term ends, BBC News, 18 January 2002, Retrieved March 31, 2012
11. ↑  Filmography by type for Linda Gray, Internet Movie Database, Retrieved March 31, 2012
12. ↑  *Joyce Eng*, TNT Orders Dallas Reboot to Series, Will Offer Sneak Peek Next Week, TV Guide, Jul 8, 2011, Retrieved March 31, 2012
13. ↑  Cartner-Morley, Jess; Mirren, Helen; Huffington, Arianna; Amos, Valerie (28 במרץ 2013). "The 50 best-dressed over 50s". *The Guardian*. London. `{{cite news}}`:  (עזרה)
14. ↑  "People Magazine Names Gwyneth Paltrow Most Beautiful Woman". ABC News. 24 אפר' 2013. נבדק ב-2013-04-30. `{{cite web}}`:  (עזרה)
15. ↑  "Cinderella - New Wimbledon Theatre - ATG Tickets". נבדק ב-19 בפברואר 2017. `{{cite web}}`:  (עזרה)
16. ↑  "Linda Gray to Guest Star in CW's 'Significant Mother' (Exclusive)". *The Hollywood Reporter*. 8 ביוני 2015. `{{cite news}}`:  (עזרה)
17. ↑  "Watch The *Winterthorne* First Trailer … Where Candy and Drama Come Together!". *Michael Fairman On-Air On-Soaps*. 22 במאי 2015. נבדק ב-17 בספטמבר 2015. `{{cite web}}`:  (עזרה)(הקישור אינו פעיל)
18. ↑  Mulcahy, Jr. Kevin (27 באוגוסט 2015). "Watch the Premiere of Michael Caruso's *Winterthorne*". *We Love Soaps*. נבדק ב-17 בספטמבר 2015. `{{cite web}}`:  (עזרה)
19. ↑  Kerr, Luke (22 במאי 2015). "*Winterthorne* Debuts Epic First Trailer". *Daytime Confidential*. נבדק ב-17 בספטמבר 2015. `{{cite web}}`:  (עזרה)
20. ↑  Schwartz, Ryan; Schwartz, Ryan (15 בפברואר 2017). "Hand of God Gets Final Season Premiere Date at Amazon". נבדק ב-19 בפברואר 2017. `{{cite web}}`:  (עזרה)
21. ↑  David Wallace (21 במרץ 1983). "She's Back with J.r. but Linda Gray's 20-Year Marriage Takes a Bath". People. נבדק ב-6 באפריל 2013. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009156711805171
* BNE: XX1276027
* BnF: cb13982386n (data)
* GND: 118901362
* ISNI: 0000 0003 8589 9184
* LCCN: n87939127
* MusicBrainz: 2a0083a8-11a6-4bf8-a6b7-c256521a0c94
* NKC: js20100914002
* NTA: 074539833
* VIAF: 38450170
* WorldCat: lccn-n87939127

 |